《后数朝复依前韵二首》
宋代·苏籀

恤患周流喜逮鳏，当官掣肘汗渐颜。
预虞飘兀筏能驾，取次耕犁手欲删。
月窟日畿遵驿置，燕南越北洗恫瘝。
一廛清佚陶元亮，万斛閒愁庾子山。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。